Document ID: 31984R2058

NEUVOSTON ASETUS (ETY) N:o 2058/84,
annettu 16 päivänä heinäkuuta 1984,
asetuksen (ETY) N:o 1430/82 muuttamisesta hampunsiementen tuontia rajoittavien tiettyjen toimenpiteiden osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42, 43 ja 113 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(),
sekä katsoo, että
asetuksen (ETY) N:o 1430/82(), sellaisena kuin se on viimeksi muutettuna asetuksella (ETY) N:o 2910/83(), 2 artiklan 3 kohdassa säädetään, että yhteisen tullitariffin alanimikkeeseen 12.01 B kuuluvien murskaamattomien hampunsiementen tuonti sallitaan ainoastaan, jos itävyys ei ole enemmän kuin vahvistettava enimmäisprosentti tai jos siemenet on tarkoitettu tieteellisiin tai teknisiin kokeisiin; tällä säännöksellä pyritään välttämään, että kyseisiä siemeniä käytettäisiin kylvämiseen ja että ne siten vaarantaisivat ihmisten terveyden,
itävyyden enimmäisprosentin vahvistaminen aiheuttaa teknisiä ongelmia, jotka ovat ennakoitua vaikeampia, ja enimmäisprosentin noudattamisen valvonta voi haitata liikaa kyseisten siementen tuontia, ja
tästä syystä tätä itävyyden enimmäisprosenttia koskeva säännös olisi poistettava ja säädettävä, että tuotteen tuonti sallitaan ainoastaan, jos tarkastuksella taataan, että kyseinen tuote on tarkoitettu muuhun kuin kylvämiseen,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1430/82 2 artikla seuraavasti:
1) korvataan 1 ja 2 kohdassa ilmaisu "1 artiklassa" ilmaisulla "asetuksen (ETY) N:o 1308/70 4 artiklan 1 kohdassa",
2) korvataan 3 kohta seuraavasti:"3. Yhteisen tullitariffin alanimikkeeseen 12.01 B kuuluvien murskaamattomien hampunsiementen tuonti sallitaan ainoastaan, jos tarkastuksella taataan, että nämä siemenet on tarkoitettu muuhun kuin kylvämiseen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämän asetuksen 1 artiklan 2 kohtaa sovelletaan 1 päivästä elokuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä heinäkuuta 1984.

Labels: 3
17
6